SL   SL 
 
 
 EVROPSKA  
KOMISIJA   
Strasbourg, 5.4.2022  
SWD(2022) 100 final  
 
DELOVNI DOKUMENT SLUŽB KOMISIJE  
 
POVZETEK POROČILA O OCENI UČINKA  
 
[…] 
Spremni dokument  
Predlog  
UREDBE EVROPSKEGA PARLAMENTA IN SVETA  
o ozonu škodljivih snoveh in razveljavitvi Uredbe (ES) št.  1005/2009  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Emisije ozonu škodljivih snovi povzročajo segrevanje podnebja  in „luknjo“ v 
ozonskem plašču,  kar ima škodljive vplive na naše zdravje, biosfero in podnebne 
spremembe ter velike gospodarske posledice. Preprečevanje takih vplivov je ključnega 
pomena za evropski zeleni dogovor  in Pariški sporazum o podnebnih spremembah  ter 
za izpolnjevanje določb Montrealskega protokola o substancah, ki škodljivo delujejo 
na ozonski plašč , s strani EU.  
Zakonodaja na ravni EU že  tri desetletja  preprečuje znatne količine emisij ozonu 
škodljivih snovi. Danes je v EU dovoljeno uporabljati le zelo malo ozonu škodljivih 
snovi, ki jih je treba strogo nadzorovati, da se prepreči nezakonita uporaba. Poudarek se 
je tako preusmeril s postopnega opuščanja  proizvodnje in porabe ozonu škodljivih snovi 
na ohranjanje pomembnega zmanjšanja emisij, ki je že zagotovljeno z uredbo EU .  
Ta ocena je podlaga za pregled Uredbe (ES) št.  1005/2009 o snoveh, ki tanjšajo 
ozonski plašč . V oceni1 je bilo ugotovljeno, da na splošno  ustreza svojemu namenu  in 
da strogo nadzorovana politika EU glede ozonu škodljivih snovi  preprečuje ponovno 
pojavitev emisij. Vendar bi bil nadzor nad nekaj preostalimi uporabami lahko nekoliko 
učinkovitejši, skladnejši in jasnejši. Zato je namen t ega pregleda najprej  natančno 
prilagoditi zasnovo obstoječih ukrepov . Nadalje  pa se z vidika zelenega dogovora 
preučuje, ali  bi bilo mogoče preostale emisije še dodatno zmanjšati  ob sorazmernih 
stroških.  
Ukrepi za obravnavanje teh vprašanj so združeni v t ri različne svežnje. Možnost  1 
vključuje samo ukrepe, katerih rezultat so prihranki stroškov ali zelo nizki stroški . 
Osredotoča se na poenostavitve, boljšo skladnost in pojasnila ter ukrepe za zmanjšanje 
emisij z nizkimi stroški, ki bodo pri dejavnostih pr enove ali rušenja preprečili emisije iz 
plošč s kovinsko oblogo iz izolacijskih pen. Možnost  2 poleg tega vključuje zajemanje 
ozonu škodljivih snovi iz več vrst izolacijskih pen ter celovitejša spremljanje in nadzor, 
povezana z zmernimi stroški. Možnost  3 vključuje vse ukrepe, ki so se šteli za izvedljive, 
vključno z ukrepi z visokimi stroški . Možnost  2 je prednostna kombinacija ukrepov , 
saj se z njo dosežejo bistveno večji prihranki emisij kot z možnostjo  1 in je zato bolj 
skladna z evropskim zelenim dogov orom. Po drugi strani pa se tretji sveženj zdi predrag 
v primerjavi s koristmi, ki bi jih ustvaril.  
Z najučinkovitejšim ukrepom za zmanjšanje emisij pri možnosti  2 se bo  uvedlo obvezno 
zajemanje in uničenje ozonu škodljivih snovi iz dveh vrst izolacijskih pen2 pri obnovi 
ali rušenju starih stavb. S takim ukrepom bi se do leta  2050 lahko skupaj prihranilo 
180 milijonov ton ogljikovega dioksida (tona ekvivalenta ogljikovega  dioksida, v 
nadaljnjem besedilu: tCO 2e). Za primerjavo, to je količina, ki jo je sporočila Nizozemska 
(UNFCCC) za vse toplogredne pline leta  2019 . Ocenjeno je bilo, da bodo stroški 
zmanjšanja emisij v državah, kjer so vzpostavljena pravila in infrastruktu ra za dejavnosti 
rušenja, nižji od 20  EUR/tCO 2e, v vseh državah članicah pa bodo precej nižji od 
                                                           
1 SWD(2019)  407 final. https://ec.europa.eu/clima/document/download/62a6fb28 -0df8 -4abb -b3e8 -
373933f97191_en  
2 Poleg pene v  ploščah s kovinskim oplaščenjem tudi nekatere lamelirane plošče, odvisno od tega, kje so 
nameščene.  
 
2 
 230 EUR/tCO 2e. Stroški so torej sorazmerni s tistim, kar morajo drugi sektorji 
prispevati k doseganju podnebne nevtralnosti  v okviru dolgoročne strategije EU3. Ta 
možnost bo spodbudila raziskave in razvoj ter morda zagotovila dodatna delovna mesta v 
sektorju recikliranja. Podjetja, MSP, države članice in Komisija bodo pri ukrepih za 
povečanje učinkovitosti, skladnosti in jasnosti prihranili stroške . Nizki strošk i bodo 
povezani s celovitejšim spremljanjem in nadzorom .   
Pri pripravi ocene učinka so bila opravljena obsežna posvetovanja z deležniki . Na 
splošno so podprli ukrepe iz možnosti  2, vendar so podjetja zaradi zelo visokih ocenjenih 
stroškov nasprotovala nekaterim dodatnim ukrepom iz možnosti  3. 
                                                           
3 https://ec.europa.eu/clima/eu -action/climate -strategies -targets/2050 -long -term -strategy_en 
(europa.eu)